पाएं अपने शहर की ताज़ा ख़बरें और फ्री ई-पेपरडाउनलोड करें
जिले में ऑक्सीजन की आपूर्ति सुचारू रूप से चलती रहे इसलिए डीसी अशोक कुमार शर्मा ने मंगलवार को साहा इंडस्ट्रियल एरिया स्थित साहा गैस इंटरप्राइजिज (ऑक्सीजन गैस एयर प्लांट) का निरीक्षण किया। उन्होंने एजेंसी के प्रतिनिधियों को अधिक से अधिक गैस तैयार करने के निर्देश दिए तथा कहा कि प्रतिदिन 100 ऑक्सीजन गैस सिलेंडर स्पेयर भी रखे जाएं।
डीसी ने बताया कि जिले में कोविड-19 के मद्देनजर ऑक्सीजन की किसी प्रकार की कोई दिक्कत न हो इसके लिए यहां का दौरा किया गया। डीसी ने साहा गैस इंटरप्राइजिज के प्रतिनिधि को कहा कि यदि कहीं पर भी कोई लापरवाही नजर आती है तो प्लांट को जिला प्रशासन द्वारा टेक ओवर करने काम किया जाएगा। संबंधित प्रतिनिधि ने बिजली की समस्या के बारे डीसी को अवगत करवाया और कहा कि साहा गैस एजेंसी से प्रतिदिन 460 ऑक्सीजन गैस सिलेंडर तैयार किए जाएंगे।
एक सप्ताह में शुरू होगा कामधेनू कांप्लेक्स
डीसी ने कामधेनू कॉम्पलेक्स का भी निरीक्षण किया। यहां प्रतिनिधि ने बताया कि यहां पर नवनिर्मित प्लांट व मशीन के माध्यम से प्रतिदिन 700 ऑक्सीजन सिलेंडर तैयार करने का काम किया जाएगा। कामधेनू कॉम्पलैक्स के प्रतिनिधि ने एक सप्ताह में इस कार्य को सुनिश्चित करने का आश्वासन दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn